b"\n_START_ARTICLE_\nEmpyrean Isles\n_START_SECTION_\nPregled\n_START_PARAGRAPH_\nDuke Pearson je v originalnih notranjih opombah zapisal: \xc2\xbbTo je album kvarteta za trobento in ritem sekcijo. V tej okoli\xc5\xa1\xc4\x8dini je ustvarjen problem za skladatelja-aran\xc5\xbeerja, saj manjka instrument, ki bi podpiral ni\xc5\xbeji, bogatej\xc5\xa1i register, kot je tenorski saksofon, kar se sli\xc5\xa1i v plitkem zvoku. Herbie Hancock, ki je skomponiral in aran\xc5\xbeiral vse skladbe, je skladbe napisal tako, da zvenijo bolj kot improvizacije kot melodije ansambla zato, da ne bi pogre\xc5\xa1al topline in polnosti melodije. Proste skice so bile ustvarjene na tak na\xc4\x8din, da je vsakemu instrumentu na voljo velika fleksibilnost interpretacije. V \xc5\xa1tevilnih primerih ni melodi\xc4\x8dne linije, ki bi pokrivala akorde ali atonalne clustre, da bi lahko trobenta\xc4\x8d podpiral \xc5\xbeeleno melodijo.\xc2\xab_NEWLINE_Bob Blumenthal pa je v notranjih opombah izdaje iz 1999 zapisal: \xc2\xbb\xc4\x8ce bi nekdo naro\xc4\x8dil program, ki raziskuje \xc5\xa1tiri razli\xc4\x8dna podro\xc4\x8dja jazzovskega izraza z enakim sijajem, ne bi mogli opraviti bolje kot z Empyrean Isles. Zdi se kot da bi Hancock \xc5\xbeelel predstaviti 'spremembe' modalnega, funk in svobodnega igranja ter prikazati vsakega na vrhu.\xc2\xab_NEWLINE_Album je posnel Rudy Van Gelder, produciral pa Alfred Lion.\n_START_SECTION_\nOne Finger Snap\n_START_PARAGRAPH_\nKompozicija predstavlja kratko melodijo, igrano v unisonu, sledi pa ji progresija akordov brez zapisane melodije, ki gre takoj v improvizacijo."